Anjing pemburu Itali

Anjing pemburu Itali merujuk dua baka anjing Itali jenis anjing pemburu bau, iaitu anjing pemburu berbulu dawai Itali atau anjing pemburu berbulu kasar Itali dan anjing pemburu berbulu pendek Itali. Selain jenis lapis bulu, kedua-duanya sangat serupa, dan dalam sesetengah sumber mungkin dianggap sebagai satu baka tunggal; Persekutuan Kinologi Antarabangsa dan Ente Nazionale Cinofilia Italiana menganggap kedua-duanya sebagai baka terpisah. Baka-baka ini juga hampir secara genetik dengan dua lagi baka anjing pemburu bau Itali, iaitu anjing pemburu Maremma dan anjing pemburu Appennino. Kedua-duanya digunakan secara tradisional untuk pemburuan kelinci, namun mungkin juga digunakan dalam pemburuan babi hutan.

Pada tahun 2009, angka pendaftaran dalam buku pembaka kebangsaan ialah 1740 ekor anjing baka berbulu dawai dan 4500 ekor anjing baka berbulu pendek.

Sejarah
Asal usul baka ini tidak diketahui tetapi dipercayai sebagai asal usul purba. Pada sesetengah patung Rom Kuno, termasuk dua buah di Muzium Vatikan di Rom dan sebuah lagi di Muzium Arkeologi Kebangsaan di Napoli, Diana si Pemburu digambarkan bertemankan seekor anjing pemburu yang disangkakan menunjukkan keserupaan dengan anjing pemburu Itali moden.

Dua rangka anjing yang sangat serupa daripada jenis grehaun atau anjing pemburu bau dari nekropolis Lombard abad ketujuh di Povegliano di wilayah Verona diperihalkan pada tahun 1995; kedua-duanya menunjukkan keserupaan morfologi dengan anjing pemburu Itali moden, kecuali tingginya yang lebih besar, dengan anggaran ukuran pada paras kelasa sebanyak .

Anjing jenis ini banyak digunakan semasa Renaisans Itali dalam perburuan panjang dengan sebilangan besar hamba perburuan dan pengikut perburuan yang berkuda.

Anjing-anjing yang serupa dengan anjing pemburu Itali moden, kedua-dua ragam berbulu pendek dan ragam berbulu dawai, ditunjukkan di Milan pada tahun 1886, namun pada masa ini tiada pembezaan baka jelas. Pada 1920, sebuah kelab baka, , ditubuhkan di Lodi, dan piawaian baka dibuat; kelab ini dibubarkan pada tahun 1939, sejenak sebelum tercetusnya Perang Dunia Kedua, selepas perundangan pembatasan diluluskan oleh pemerintah fasis. Menjelang penghujung perang, baka ini berisiko untuk lenyap.

Sebuah persatuan baka baharu ditubuhkan pada tahun 1947, dengan nama ; pada tahun itu, jumlah angka pendaftaran dalam kedua-dua buku pembaka kebangsaan (LOI dan LIR) ialah 69 ekor. Piawaian baka disemak oleh ahli kinologi Giuseppe Solaro. Pada tahun 1948, terdapat 120 pendaftaran baharu.

Baka berbulu dawai sepenuhnya diterima oleh Persekutuan Kinologi Antarabangsa pada tahun 1956  dan baka berbulu pendek pada tahun 1993. Pada tahun 2015, pendaftaran dalam buku pembaka kebangsaan ialah 3647 ekor anjing baka berbulu pendek dan 1106 ekor anjing berbulu dawai.

Ia telah dieksport ke sebilangan negara.

Ciri
Terdapat dua baka anjing pemburu Itali, iaitu yang berbulu dawai dan yang berbulu pendek. Selain jenis lapis bulu, kedua-duanya sangat serupa, dan dalam sesetengah sumber mungkin dianggap sebagai satu baka tunggal, namun Persekutuan Kinologi Antarabangsa dan Ente Nazionale Cinofilia Italiana menganggap kedua-duanya sebagai baka terpisah. Perbandingan genetik telah menemukan bahawa kedua-dua baka hampir tidak dapat dibezakan dan juga hampir secara genetik dengan dua lagi baka anjing pemburu bau Itali, iaitu anjing pemburu Maremma dan anjing pemburu Appennino.

Lapis bulu bagi baka berbulu pendek adalah pendek di serata badan sementara lapis bulu bagi baka berbulu dawai adalah kasar, namun tidak lebih daripada ; ini mungkin telah menjadikannya lebih sesuai untuk perburuan di kawasan pergunungan lebih sejuk. Dua warna bulu diiktiraf: mana-mana cahaya warna perang kekuning-kuningan, antara merah rubah pekat dengan merah sangat pudar; dan hitam dan sawo matang. Sesetengah tanda putih di muka dan di dada ditoleransi.

Ia bersaiz sederhana. Apabila dipandang dari sisi, tubuhnya kira-kira berbentuk segi empat sama – panjang tubuhnya sama dengan ketinggian pada paras kelasa. Anjing berbulu dawai jantan berdiri setinggi  dan berukuran seberat  sementara anjing betina pula sekitar  lebih pendek dan pada purata berukuran kurang . Baka berbulu pendek kira-kira  lebih kecil dengan ukuran berat dalam julat sama.

Ia mengongsi ciri-ciri fizikal tertentu dengan kedua-dua anjing pemburu bau dan anjing pemburu penglihatan. Ia mempunyai tungkai panjang, loin sepadan, dan belakang menegak (sedikti cembung) yang tipikal seperti yang pada anjing pemburu penglihatan. Kepalanya mempunyai banyak ciri anjing pemburu bau termasuk telinga labuh tergantung rendah tetapi ia mempunyai muncung panjang menirus dengan bibir nipis yang tidak labuh. Ekornya panjang dan menirus, dan biasanya terangkat tinggi-tinggi apabila berburu, lalu membolehkannya untuk dikenal pasti dengan mudah semasa berburu.

Perwatakan
Anjing pemburu Itali, yang secara tradisional dibela sebagai hound kawanan, adalah sangat degil; sebaik mula menjejaki bau, ia menunjukkan dedikasi tunggalnya kepada penjejakan itu, sangat serupa dengan anjing pemburu darah, namun tidak seperti anjing pemburu darah, anjing pemburu Itali juga menangkap dan membunuh buruan.

Kegunaan
Anjing pemburu Itali dibela secara tradisional untuk tujuan perburuan. Ia terkenal kerana kebolehan penghiduan tajamnya dan stamina tingginya apabila berburu sehingga mampu kekal di lapangan sehingga 12 jam tanpa rehat; seperti kebanyakan anjing pemburu bau, ia melolong dengan lantang apabila mengejar buruan. Buruan tradisionalnya ialah kelinci, namun ia mungkin juga digunakan untuk memburu babi hutan; ia berburu dengan baik secara bersendirian, dalam kumpulan kecil, atau dalam kawanan, dengan para pemburu yang kekal setempat sementara anjing mengejar buruan ke arah mereka untuk ditembak.

Sebagai tambahan kepada peranan tradisionalnya sebagai anjing pemburu bau, anjing pemburu Itali semakin banyak dibela anjing teman.

Lihat juga
 Senarai baka anjing

Catatan

Rujukan

Pemburu Itali, Anjing
Pemburu Itali, Anjing
Pemburu Itali, Anjing
Pemburu Itali, Anjing